b'\n_START_ARTICLE_\nMarija Jambri\xc5\xa1ak\n_START_SECTION_\n\xc5\xbdivotopis\n_START_PARAGRAPH_\nMarija se Jambri\xc5\xa1ak sa \xc5\xa1est godina s obitelji iz Karlovca doselila u Zagreb. Zavr\xc5\xa1ila je dvogodi\xc5\xa1nju u\xc4\x8diteljsku \xc5\xa1kolu kod Sestara milosrdnica sv. Vinka Paulskoga u Zagrebu 1863., a u\xc4\x8diteljsku praksu u samostanu ur\xc5\xa1ulinki 1864.-1865. u Vara\xc5\xbedinu. Nakon polo\xc5\xbeenog u\xc4\x8diteljskog ispita 1866., u Krapini je 1867. po\xc4\x8dela raditi kao u\xc4\x8diteljica._NEWLINE_\xc5\xa0kolovala se i na Be\xc4\x8dkom pedagogiumu gdje je bila prva i jedina \xc5\xbeenska studentica, a o njenom interesu za \xc5\xa1kolovanje puno govori i \xc4\x8dinjenica da se \xc4\x8desto odricala hrane i drugih osnovnih potreba kako bi nabavila ud\xc5\xbebenike._NEWLINE_Na prvoj op\xc4\x87oj u\xc4\x8diteljskoj skup\xc5\xa1tini 25. kolovoza 1871. u staroj kazali\xc5\xa1noj zgradi na trgu svetog Marka u Zagrebu. Bilo je to prvi put u Hrvatskoj da je \xc5\xbeena javno istupila tra\xc5\xbee\xc4\x87i izjedna\xc4\x8davanje pla\xc4\x87a i radnih uvjeta za u\xc4\x8ditelje i u\xc4\x8diteljice._NEWLINE_Marija je Jambre\xc5\xa1ak zaslu\xc5\xbena za izgradnju prve dr\xc5\xbeavne \xc5\xbeenske \xc5\xa1kole u Austrougarskoj Monarhiji, te za brojne prosvjetiteljske poduhvate na dobrobit hrvatskog naroda._NEWLINE_Bila je urednica \xc4\x8dasopisa Doma\xc4\x87e ognji\xc5\xa1te._NEWLINE_Na Gornjem gradu u Opati\xc4\x8dkoj ulici u blizini Kamenitih vrata nalazi se U\xc4\x8deni\xc4\x8dki dom "Marija Jambri\xc5\xa1ak", a osnovan je na njezin prijedlog sredstvima prikupljenim u spomen tragi\xc4\x8dno preminule Elizabete Austrijske._NEWLINE_Marija Juri\xc4\x87 Zagorka u svojoj je knjizi pisala kako je njena ideja o odgoju glasila Od srca k srcu. Samo ovako mo\xc5\xbee \xc4\x8dovjek izme\xc4\x91u u\xc4\x8ditelja i \xc4\x91aka naju\xc5\xbeu vezu, a to je temelj prave pedagogije. Smatra se jednim od najboljih hrvatskih pedagoga.'